text:
Stazje na Kòrsou i hunga vòlibòl den Stakamahakchi
E sala Errol Rooi ta karga ku fanátiko ku ta presensia e wega di vòlibòl. E no ta muchu altu. Kisas e por se konsiderá te asta un poko kòrtiku ku su estatura di 1.68 m. Vòlibòlista por lo general tòg ta poko mas altu. Su 58 kilo ta hasi ku e por subi tòg basta fasil riba e nèt. E ta move basta agil den esnan mas haltu rondó di dje. Su estilo di wega ta agrabel pa wak. Pero no ta su estatura ni su estilo di wega ta hala atenshon di públiko. E ta un hulandes europeo. Bo ta mira su desendensia mesora riba fèlt. E ta literalmente un ‘vreemde eend in het bijt’. Pero unabes e wega kuminsá i e duna aktivamente su aporte den e desaroyo di e wega, bo ta lubidá e detay’é e ta bira simplemente un hungadó di Stakamachi riba fèlt.
No ta Yanissa Gijsbertse a skohe Korsou komo destinashon. Defakto su intenshon nunka tabata p’e bin Korsou. Ta Korsou mes a skohe. Kosnan a kana otro i e la bin resultá den un stazje na Kòrsou. na edat di 16 aña e tabata den e selekshon di vòli di e region di e munisipio den kua e ta biba na Hulanda. E eskoho di su entrenadó di selekshon pa bai kore un stazje na Aruba a impreshoná e hóben Yanissa. Di tal manera ku e la tuma dos desishon importante n’e momentu ei. E la disidí ku e l ke studia pa dosente di edukashon físiko. I e la disidí ku igual na su entrenadó e lo a biaha pa aruba pa kore stazje. Na edat di .. Yanissa a sigui pa kuminsá ku’é estudio di dosente di edukashon físiko. Ora di regla asuntu di e stazje obligatorio e la ekspresá su deseo pa hasi esaki na Aruba. A bin resultá ku na Kòrsou tabata tin mas nesesidat di dosente di edukashon físiko. Esei a buta ku e la desviá di su intenshon anterior pa bai Aruba. Riba 5 di febrüari e la biaha pa Kòrsou. 16 di yüni e lo regresá Hulanda bek. Karga ku eksperensia di un estadia riba un isla ku a pon’é topa su mes na algun okashon.
Yanissa Gijsbertse a nanse na 1994 na e munisipio Ede na Hulanda. E tin 22 aña. E la krese na Barneveld. E ta alumno di ‘Hogeschool Windesheim na Zwolle’. Ei e ta den e último fase di su estudio ‘Leraar Lichamelijke Opvoeding’. Anteriormente e la kaba Havo na ‘Johannes Fontanus College’ na Barneveld. E ta koriendo su stazje na skol di fundeshi Dr. Albert Schweitzer na Willemstad, Korsou. Su stazje ta den kuadro di su delaster fase di su estudio. Su stazje ta sosodé tambe komo parti di ‘Sport, Therapy for Empowerment’. Un èkstra materia ku e ta hasi.
“Mi tin ya kaba 16 aña aktivo den vòlibòl. Total 16 aña. Promé komo hungadó i awor komo entrenadó. Di mi 5 te ku mi 12 aña mi a praktiká turnen. Mi a kuminsá ku vòlibòl ora mi a hasi 6 aña. Ora mi a kuminsá ku skol avansá e kombinashon di vòlibòl, turnen ku skol a bira muchu pisa. Mi mester a skohe”. Su eskoho a bai pa vòlibòl. “For di edat yòn mi tabata haña e aspekto i traha den tim hopi importante. Mi a kuminsá den kategoria mini. Di einan mi a sigui pasa den ‘jeugd’ i finalmente mi a yega e kategoria di Dames 1e klasse na Hulanda. E aña aki mi a korona kampeon Hulandes ku mi ekipo den nos kategoria. Esei ta buta ku den e aña ku ta bini nos lo hunga den e klase ‘Promoshon/degradashon’. No ta nos promé biaha ku nos ta alkanse e klase di promoshon degradashon. Algun aña pasa tambe nos a logr’é. Nos no a logra na manifestá nos mes den e klase i keda ariba. Nos a degradá bek. Mi tin algun memoria inolvidabel ku vòlibòl. Den nan den na e 3 aña ku mi a pèrtenesé n’e selekshon di region. Den selekshon bo ta train struktural 3 ora mas tantu pa siman. Esaki ta buta mi talento a desaroyá mas lihé. Mi abilidat riba fèlt a bira mas skèrpi.. Awor aki mi ta enbolbí ku selekshon for di un otro ángulo. Mi ta enbolbí ku entrenamentu di e talentonan den nos region”.
“Ámbos mayor a indusi den nos e sentido deportivo i e smak pa deporte. Pero ta mi mama ta esun ku a hunga e papel determinante den mi eskoho pa vòlibòl. For di edat hopi chikí nos tabata bai e klup di bala na kua mi tata i ruman hòmber ta pèrtenesé. Nos tabata bai komo famia pa sea yuda of wak nan hunga bala. Ora sali klup di bala ta sigui pa klup di vòlibòl na kua mi mama tabata pèrtenesé. E ala maskulino di nos klup di vòlibòl ta hunga ‘Ere Divisie’. Semper nos tabata bai wak nan weganan tambe. Despues mi tabata keda hunga vòli ku mi amiganan. E vòlibòl a buta ku nos a bon forma un amistat basta fuerte ku otro. Te ainda mi tin kontakto ku e amistatnan di e temporada ei”.
“Por lo general mi ta haña práktika deporte na Kòrsou físikamente hopi pisa. E temperatura ta saka tur energia for di bo. E kompetensia tambe ta kana hopi otro aki kompará ku Hulanda. E tin su bentaha. Na Hulanda bo mester tèrminá number den bo pul pa sigui pa play off. Aki nos ta yega final ainda, ni maske nos a sali number 2 den pul. Mi ta haña si ku na Kòrsou mester mehorá den konosementu di regla. No ta tur referí ta mes skerpi i mesun konsekuente den nan manera di flùit wega. Kisas nan mester sigui un kurso kaminda nan lo por yega na palabrashon riba e método di flùit wega. Tin algun diferensha riba su mes tambe den e reglanan kompará ku Hulanda. Na Hulanda a adaptá e reglanan na tur lokual ku internashonal a ser palabra. Na Kòrsou esaki no a sosodé tur kaminda ainda”.
Mi ta fuerte den defensa i den pase di bala. Na Hulanda mi ta pèrtenesé n’e ‘de volleybalvereniging SSS Barneveld ‘. Pa nan mi ta hunga e posishon di ‘libero’. Den e posishon ei mi mester sòru pa niun bala kai. Mi ta move basta pisa bai bin den e defensa parti patras. Na Korsou mi ta hunga pa Stakamachi. Mi stazje begeleider a hunga vòli serka Stakamachi. Ora mi a bisé ku mi ke hunga vòlibòl kompetivo, outomátikamente e la hibami Stakamachi. E klup i e hungadónan a risibími man habri. Den Stakamachi tambe mi ta move den e posishon di libero. Mi mester siña konosé mi koleganan den ekipo poko mas ainda. Na Hulanda e posishon ta poko mas fasil pa mi. Mi konosé mi koleganan poko mas mihó i sa presis ken ta alkansá kua bala na kua momentu si of no. E ta fasilitá mi trabou”.
“Por lo general mi ta gusta Korsou. Mi famia a reakshoná hopi positivo ora mi a bisa ku mi ke bin kore stazje na Korsou. Di un banda nan a haña un bon motibu opa nan tambe bin i konosé e isla. Di otro banda simplemente nan tabata haña ku un chèns asina aki lo a dunami un eksperensia asina bunita i kua siña tantu balor p’ami, ku nan mester a para mi tras den mi deseo.
E hendenan ta hopi amabel. Aki tin ménos stress. Esei ta algu ku mi ta gusta hopi mes. Semper hendenan tin un smail riba nan kara. E aspekto ei ta stimulámi positivamente. E úniko kos ku mi ta haña ku realmente mester bai mas mihó t’e komportashon di e hendenan den tráfiko. Mi tas inti falta di por usa un baiskel o simplemente bai un kaminda ku bus. E asuntu di mester bai ku outo tur kaminda ta kansami un poko.
“Si mi reflehá bek riba mi tempu na Korsou tin algun kos ku tòg mi ke apuntá. Por lo general mi ta haña e isla tin hopi talento deportivo. Wak kon nan ta presta den pro ehèmpel beisbòl. Mi a mira hopi talento tambe den atletismo, basket i futbòl. Naturalmente e nivel di vòli na Hulanda of di basket na Merka ta mas haltu. Pero e ta keda remarkabel e kantidat di talento ku mi a topa riba e isla. Mi no a ferwagt esei. Lo mester tin mas fondo disponibel pa por desaroyá e talento di e hóbennan. Deporte ta importante pe desaroyo, pero mester sòru si pa tin material adekuá disponibel. Poko sala mas na nivel i poko mas mihó ekipá. Mi ta ègt spera pa Korsou ku e deporte lo bira un prioridat p’e gobièrnu. Mi at spera di por regresá aki un par di aña bek na Kòrsou i mira ku kosnan realmente a mehorá. E ambiente ta parti di e dulsura di Kòrsou. Ami lo no lubidá Kòrsou nunka. Bo no sa nunka, kisas mi bin bek pa biba pa semper aki. No ta wak”
Relato: Anthony Guillermo
Potretnan: Media Man Productions


c: text/html

text:
ORANJESTAD,Aruba
Parlamentario Arends-Reyes a duna di conoce cu gobierno di Mep-Por-Red a decreta e aña 2020 como aña di Enseñansa. Segun Parlamentario Arends-Reyes esaki ta net bon mirando cu den aña 2018 y 2019 ta hopi desapunto tawata tin den e mundo di Enseñansa pa motibo cu gobierno no a follow-up cu e palabracionan y hopi biaha por bisa cu nada cu a pidi no a concretisa, ni cita tin grupo di maestro no por haña cu mandatario.Gruponan di maestro a sali pa exihi oido pa nan preocupacionan pa entre otro e tema di seguridad, nan a reuni cu Parlamento tambe.
Den e reunion cu Parlamento y gobierno mester a continua sinta na mesa pa wak ki solucionan concreto por yega pero lamentablemente a continua cu basicamente tur plan sin cu e preocupacionan a wordo atendi. Maestronan a pidi un reunion publico, nos fraccion di AVP a pidi un reunion publico, pero esaki no a ser honra.
Tambe tin gruponan huntu cu sindicato a reuni varios biaha tocante di indexering mirando con hopi costo di bida a subi den e ultimo dos añanan y tin bista cu e lo sigui subi ta na su lugar pa continua riba e punto aki of trece e ‘functiehuis’ pa Enseñansa riba mesa. Recientemente Sra Arends-Reyes a manda e mandatario encarga cu Enseñansa pregunta tocante e planan pa cu functiehuis pa Enseñansa sperando cu por haña mas claridad riba esaki, of pa wak si a presupuesta esaki den e presupuesto di pais di Aruba di 2020.
Ban spera cu mirando e desaroyonan cu ta pasando ultimo tempo den Enseñansa wordo atendi cu nan y wordo tuma na serio sra Arends-Reyes ta termina bisando

robotstxt: allowed

filter: keep


text:
KRALENDIJK – Djasabra último tabatin un insidente ku pasamentu di angua na sentro di deporte Jorge Nicolaas. Departamento di Salubridat Públiko ta lamentá esaki hopi. Un hóben tabata na e sentro di deporte pa pasa su di dos angua di corona. E pasadó di angua a usa un angua ku un ratu promé a usa ku un otro hóben. Afortunadamente e pasadó di angua a deskubrí esaki mesora. Na momentu ku a deskubrí esaki, ya a hinka e angua un tiki kaba den brasa di e hóben.
Mesora despues ku e pasadó di angua a deskubrí e fout, a informá hefenan di e tim di pasa angua. Salubridat Públiko a stipulá regla kiko mester pasa den un kaso asina. Ta usa mesun tipo di reglanan na Hulanda i internashonalmente. Kompletamente segun e reglanan ei, mesun dia a hiba e dos hóbennan Fundashon Mariadal pa un tèst di sanger.
Djaluna último mama di e hóben a entregá un keho na departamento di Salubridat Públiko. E departamento ta atendé e keho akí.
Na mes momentu e departamento di Salubridat Públiko ke enfatisá ku e departamento semper ta tuma medida di prekoushon ku bista riba seguridat di hendenan ku ta pasa angua. Lamentablemente por pasa ku tin biaha algu ta bai robes pa motibu di fayo humano. Kasi nunka esaki no ta pasa i den kaso ku e pasa nos ta lamentá esaki hopi.
Pa e departamento di Salubridat Públiko kuido despues di e insidente di e hendenan enbolbí tabata hopi importante. Pa e motibu ei, mesora nos a bai kòmbersá ku e mama. Komunidat por konta ku Salubridat Públiko despues di e insidente akí lo ta mas severo i alerta. E departamento ta hasi tur loke ta nesesario pa evitá e tipo di situashonnan akí den futuro.


text:
«Rev. Mgr Luis i na tur nos Saserdotenan, Religioso, Rumannan den Kristu.
Renobashon Karismatiko huntu ku Pastor Raul Mercedes, ta selebrá Pentekoster ku un bunita Vigilia ku gran speransa pa pidi Spiritu Santu drama un unshon nobo riba nos Pueblo di Korsou,nos Diocesis kompleto i tur fielnan.
Nos tur tin masha mester di un renobashon di nos bida di fe i bida moral spiritual.Nos ta kere ku si nos pidi Spiritu Santu ku fe, nos lo mira e kambionan ku nos tur ta desea. Laga nos uni pa pidi Spiritu Santu, E Yudador ku Señor a primintí na su disipulonan bira realidat pa nos tambe.


text:
KRALENDIJK- Mientras ku awe, djadumingu 10 di òktober 2021 e sifranan di un banda ta mustra un tiki mas alentador ku 5 tèst positivo, na otro banda e situashon ta keda preokupante.
Na promé lugá, ounke ke 5 tèst positivo ta mustra abou, mester tuma na konsiderashon ku ta 52 hende so a pasa un tèst. Esaki ta nifiká ku ketu bai masomenos 10% di tur tèst ta sali positivo.
Tambe mester mustra riba e echo ku awor tin 5 hende interná den hospital ku síntoma di Covid-19. Te ku siman pasá esaki tabata solamente dos.


text:
Mr. dr. Moises Frumencio da Costa Gomez (Dòktor) ta konosí komo e pionero di outonomia ku a bira un realidat 70 aña pasá riba 7 febrüari 1951. Ta bon pa realisá ku Dòktor su lucha pa outonomia i emansipashon polítiko tabata ankrá riba prinsipionan fundamental di demokrasia. Nos ta konstatá ku awe mas ku nunka e prinsipionan di demokrasia den nos pais ta tambaleando. Riba e di 114 aniversario di fecha di nasementu di Dòktor, ta importante nos kòrda atrobe pakiko nos mester kuida i pèrfekshoná nos demokrasia.
Mi ta sali for di e punto di bista ku demokrasia no ta garantisá i mas lihé ku nos ta kere e por desaparesé. Historia ta na mi banda. Konsekuentemente ta importante sa kiko ta forma un menasa pa nos demokrasia.
Demokrasia no ta surgi outomátikamente. Un demokrasia na di promé lugá mester di hende ku ta kere i biba demokrasia i su balornan. E balornan di inklusividat, di kibra barera pa tur grupo i minoria i tambe ‘accountability’. Mas nos keda depositá voto i konfiansa den hendenan ku no ta kere den e prinsipionan aki, mas vulnerabel nos demokrasia i outonomia ta bira.
Un nivel di formashon i pensamentu krítiko di suidadanonan tambe ta un eksihensia pa un demokrasia. Bai tras di hende sin konosementu ku nan agènda di broyo, òf ku ta imponé nan bèrdat personal riba bienestar general, prinsipalmente esnan ku ta usa medionan soshal, ta kisas un di retonan mas importante di nos generashon pa demokrasia.
Demokrasia ta lanta òf kai ku institutonan demokrátiko fuerte. Nos mester konstruí i fortifiká institutonan ku ta ‘accountable’, ku ‘checks and balances’ i ekipá ku hende kapas. Institutonan ku no ta dependé di beis di nan kabesantenan pa por funshoná.
Nos realidat ta mustra ku prinsipionan básiko di demokrasia no ta biba manera mester ta. Religion ta mete den polítika i asta a bai asina leu pa deklará di no tin konfiansa den nos poder demokrátiko di hustisia. Muchu organisashon i partido no ta kere den kibra barera pa tur grupo den nos komunidat, pero mas bien ta lucha pa mantené desigualdat entre grupo. Nos institutonan kada biaha ta mas swak i no ta lo kumpli ku hinter nos komunidat. Konfiansa den nos ‘decision makers’ a bai atras, kreando espasio pa un grupo grandi di lider nobo manipulá, dividí i plama venenu via múltiple plataforma.
Nos demokrasia no ta salú, pero te ainda e grupo ku mas por kambia e rumbo aki, ta nos mes. Laga kada un di nos biba e prinsipionan di demokrasia i prinsipalmente eksihí esaki di nos lidernan.
Jackson Hole, Wyoming


text:
Publiká riba 20 Yüni 2022
Den e simposio akí ta dialogá riba diferente punto importante manera ruta pa e marcha, kostonan rondó di esaki, ken tin ku keda enkargá ku kua parti, imbolbimentu di sektor privá. Tambe e aspekto pa krea un vishon pa salbaguardiá kontinuidat di nos fiesta nashonal pa esaki keda un aktividat duradero i sostenibel ku ta konta ku sosten di tur grupo di interes. E simposio ta planiá pa tuma lugá den e fin di siman di 14 pa 16 di yüli 2022.
Karnaval tin impakto riba diferente área di maneho manera entre otro kultura, edukashon, ekonomia, salú físiko, salú mental, seguridat i turismo i komo e titular enkargá Minister di ESKD, Sr. Sithree van Heydoorn mester perkurá pa bini ku un plan di maneho pa sinku (5) aña pa desaroyá un strategia di kresementu inovativo pa Karnaval. Minister su deseo ta pa fiha un rumbo den kua partídonan por haña nan mes den esaki, kaminda ta yuda karga e desaroyo akí huntu ku Gobièrnu di Kòrsou.
Puntonan ku ta bini dilanti ta keda prepará pa Sektor di Kultura i Deporte den konsulta ku diferente “Stakeholder”. Ta e intenshon pa diferente grupo di interes partisipá na e simposio akí, tantu esnan serka di tur e aktividatnan den kuadro di karnaval, ku ta e gruponan di interes primario, pero tambe esnan ku no nesesariamente tin direktamente di haber ku organisashon di karnaval pero si ta sinti su efekto di un òf otro forma.
Minister di ESKD ta tene Pueblo informá di e desaroyonan.
—
Sr. Sithree van Heydoorn
Minister di Enseñansa, Siensia, Kultura i Deporte


text:
Sample Page
Division honor
Division Honor
- November 10, 2022 3:31 pm
Nos a haya hopi reacion over kiko alfinal ta bai pasa cu e weganan despues di e blackout cu a tuma lugar diasabra ultimo. Futbol Aruba como media di futbol educativo a buska mas information pa asina informa nos siguidornan. Regla segun RCW Reglament Competitie Wedstrijden Articulo 4.4 ta bisa lo Siguinte: 4) Een niet Read More…Categories: AVB Division Honor Division Uno
- June 25, 2022 9:08 am
Antesala di e final Dakota ta campeon un biaha mas, nan di 17 titulo, e di dos ekipo rubiano cu mas campeonato den e top division di nos futbol, despues di nan nemesis tricolor, pero, nan no a gana RCA den un final desde 1983, te awor. Nan a gana e ‘playoff final’ aki di Read More…Categories: AVB Division Honor Futbol Aruba
Division Honor – More Articles


text:
Category: Sciencia
Minister Glenbert Croes: Nos ta trahando pa desaroya e area di Refineria cu proyectonan energetico
Tin diferente interesadonan nobo cu a expresa nan interes den e area di Refineria. E proceso aki ta andando y RDA a cuminsa cana…
Sesionnan cu Stakeholders pa Reporte di Metanan Mundial Pa un Desaroyo Sostenibel
ORANJESTAD – Gobierno di Aruba a compromete su mes paimplementa Agenda 2030 y e Metanan Mundial Pa Desaroyo Sostenibel(Sustainible Development Goals – SDGs) di Nacionnan Uni (UN) na Aruba. E Agenda 2030 y e SDGs ta forma un marco global di accion pa yegana mas prosperidad pa nos planeta y pa henter humanidad. Nos mundo ta cambiando rapidamente door di cambio di clima, pandemia…
Entregamento di premio na e ganadornan di e competencia Name the Exoplanet 2019 y apertura di exposicion di potret di Astrofotografia na Parke National Arikok.
Oranjestad, diasabra 18 Januari Recientemente a tuma luga na Parke National Arikok, clausura di e proyecto Name the Exoplanet 2019. Esaki enconexion cu celebracion di 100 aña di existenciadi International Astronomical Union. (IAU) E anochi a cuminsa cu un splicacion corto di e trayecto di e proyecto, desde cu a anunci’e. Puebloa propone un total di 33 nomber cu ta representanos dushi pais Aruba. E proposicionnan ricibi a pasadoor di un comite nacional di hurado cu ta consisti di dos arkeologo, un docente di Papiamento y un artista local….
Repsol no ta sigui mas cu e campaña di exploracion pa petroleo of gas
ORANJESTAD – Pa medio di e comunicado aki Compania Arubano di Petroleo (CAP) kier informa pueblo di Aruba cu Repsol no ta sigui cu e…


text:
Nos economia ta depende grandemente riba turismo. E imagen cu mundo tin di nos pais ta sumanemente importante, manera e siguridad pa pueblo y nos bishitantenan y con nos ta trata nos medio ambiente y nos mascotanan. Un otro punto cu tin influencia riba e opinion cu mundo tin di Aruba ta e manera con nos ta trata esnan cu ta kedando na Aruba sin documentacion legal y / of ta buscando refugio/asilo. Dimes, estadia ilegal tin su consecuencia riba nos economia y mester wordo combati. Di otro banda esaki no ta wordo considera un infraccion grave pa ley (misdrijf) cu lo haci esunnan envolvi un criminal peligroso. Mayoria hende cu ta kedando ilegal na Aruba ta hende cu ta buscando un manera humilde pa cria nan famia (den exterior). Hopi biaha hasta nan mes ta victima di traficacion di hende. Na prome luga nan ta hende cu merece di wordo trata na un manera humano te ora e momento yega cu kisas nan lo mester regresa nan pais.
Comision di Husticia a ricibi bishita di Amnesty International (AI) cu ta un organisacion mundial cu ta percura pa derechonan humano wordo respeta. Sra. Dagmar Oudshoorn, directora di Amnesty International Hulanda, a duna informacion di un investigacion andando. E investigacion a cuminsa na Curaçao tocante hendenan cu ta drenta e pais y ta keda ilegal of ta buscando refugio. Na Aruba tambe e topico aki ta actual. Puntonan cu ta pone atencion riba dje ta: e derechonan humano, si e proceduranan ta cana bon, si tin acceso na ayudo huridico, si e cuido ta adecua y e trato door di “beveiligers”. Sra. Oudshoorn a remarca cu e ta experenciando un colaboracion cooperativo y transparente door di instancianan na Aruba manera ministerionan, DIMAS, Guarda Nos Costa (GNC) y VNO. Investigacion ta planea pa keda cla na juni 2023.


text:
Bruela di macaco
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Bruela di macaco of virùs di makaku (ingles: Monkeypox, hulandes: Apenpokken) ta un malesa contagioso ocaciona pa e virus di bruela di macaco (MPV). E malesa ta wordo transmiti di animal pa hende y ta presenta mas tanto den e regionnan occidental y central di continente Afrika.
E sintomanan inicial ta keintura, dolor di cabes, dolor muscular, ganglionan linfatico hincha y cansancio.[1] Despues ta sigui un tipo di blar cu ta haya casca. E lapso di tempo entre e contagio y e sintomanan ta mas o menos 10 dia. Duracion di e sintomanan ta tipicamente dos pa cuater siman.[1]
Bruela di macaco a wordo identifica pa prome bes den macaconan di laboratorio na Copenhagen, Dinamarca.[2] Macaco sinembargo no ta e portador natural di e virus; esaki ta bestianan manera raton, rata y conenchi. Na 1970 a detecta e prome casonan di MPV den hende na Republica Democratico di Congo.
E brote di bruela di macaco na 2022 tabata e prome incidencia di un transmision grandi pafor di Africa. Esaki a cuminsa na Reino Uni na mei 2022 y despues mas caso a keda confirma na Europa, Norte America y Australia.[3] Na Aruba e malesa a haya clasificacion "Categoria A" bou di malesanan infeccioso, cu ta e mesun categoria cu COVID-19 y cu ta duna autoridadnan e poder pa impone medida (por ehempel quarantena obligatorio) pa proteha e poblacion.[4]


text:
Dia Internacional di Persona cu Limitacion 2020
Dia Internacional di Persona cu Limitacion 2020
“Aruba lo bira dia den, dia afo, hopi mas special como pais na e momento cu nos ta duna nos muchanan special e balor, e inclusion, e respet, e cariño, e amor y oportunidad cu nan tur merece …..” ta parti di palabranan di minister G. Croes durante su observacion di e Dia Internacional di Persona cu Limitacion di 2020 (Video Plataforma di Persona cu Limitacion(PPL) – Dedicacion na Dia Internacional di Persona cu Limitacion 2020).
Tur aña, riba 3 di december, mundo ta observa dia Internacional di Persona cu Limitacion (PcL). E aña aki, e pandemia COVID-19 a crea un situacion mundial sin precedente y a pone cu 2020 lo keda marca den nos buki di historia como e aña cu populacion mundial a wordo afecta severamente riba tur nivel di salud, incluyendo salud social-economico y emocional. Pa es motibo Nacionnan Uni (NU) a declara pa e aña aki e siguiente tema pa Dia Internacional di Persona cu Limitacion: ‘REconstrui Miho: un mundo post COVID-19 cu ta inclusivo, accesibel y sostenibel, pa y cu e Persona cu Limitacion’ (‘Building Back Better: Towards an inclusive, accessible and sustainable post COVID-19 world by, for and with persons with disabilities’).
Rond mundo, hasta bou di circunstancianan ‘normal’, e situacion di bida pa e Persona cu Limitacion por lo general ta menos faborabel. Door di nan limitacion nan ta wordo considera un grupo di sociedad cu ta vulnerabel. Hopi biaha nan situacion di salud ta relativamente menos bon, nan nivel di educacion ta mas abou, nan participacion den mercado laboral ta menos y pa e motibo aki nan capacidad economico tambe ta relativamente poco. Pues, e crisis mundial COVID-19 a empeora e estado di vulnerabilidad pre-existente di e Personanan cu Limitacion y a haci nan un di e gruponan mas afecta.
Na Aruba Ministerio di Asunto Social y Labor y Departamento di Asunto Social ta felicita y gradici tur mucha, hoben y adulto special, famianan, instancianan cu ta sirbi interes di Personanan cu Limitacion, Plataforma pa Persona cu Limitacion y comunidad henter riba e Dia Internacional pa Persona cu Limitacion. Na mes momento ta urgi tur esunnnan cu ta mas cerca di e Persona cu Limitacion, sea si e ta chikito of grandi, pa mas ainda sigui conecta cu nan, uzando cualkier medio disponibel, sigui vigila nan salud y bienestar, sigui saca nan di isolacion y stimula nan participacion den e bida social dinamico di tur dia. Door di inclusion di esunnan mas vulnerabel Aruba lo logra un recuperacion di COVID-19 cu lo sirbi tur hende igual, mas y miho y asina hunto cu tur partner, tambe lo contribui na ‘construi bek y miho’ un bienestar pa un y tur. Pabien Aruba y feliz dia!


text:
Aeropuerto Internashonal Cam Ranh
Aeropuerto Internashonal Cam Ranh (na vietnamita: Sân bay quốc tế Cam Ranh) ta e aeropuerto internashonal di Cam Ranh, provinsia di Khánh Hòa Province, Vietnam. E ta situá na parti nort di Cam Ranh i 30 kilometer di e siudat di Nha Trang. E aeropuerto tin servisio pa Nha Trang, Cam Ranh. Aeropuerto Cam Ranh tin un solo pista di direkshon 09L/27R ku un largura di 3.200 meter i 45 meter di hanchura.
Na aña 2011 un terminal nobo a habri ku un kapasidat di 0,7 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat.
Kompania aéreo i destino[editá | editá fuente]
- Vietnam Airlines (Siudat Ho Chi Minh, Da Nang, Hanoi)
- VietJetAir (Hanoi)
- Jetstar Pacific Airlines (Hanoi, Siudat Ho Chi Minh)
- S7 Airlines (Novosibirsk)
- Vladivostok Air (Khabarovsk, Vladivostok)
- Korean Air (Incheon-Seoul)
- Nordwind Airlines (Ulan-Ude)


text:
ORANJESTAD – E prome evento di varios discurso publico cu lo bai tuma luga riba e topico di economia circular a inicia awe. E discursonan lo sirbi e meta di comunica informacion y intercambia idea riba e implementacion di maneho, pa asina hiba e economia di Aruba den e rumbo sostenibel. Esaki segun e minister di Economia Geoffrey Wever.
ORANJESTAD – Aruba Trade & Industry Association (ATIA), tuma nota di e relato di Premier Evelyn Wever-Croes (manera cu Noticiacla.com a publica diahuebs mainta), y ta cu informa comunidad cu nan ta lamenta cu ta purba crea apoyo politico, pero e berdad a wordo presenta parcialmente y ta husa ATIA su nomber pa esaki. “Ta nos obligacion pa informa comunidad di Aruba loke di enberdad a pasa y nos posicion riba e plan fiscal 2023” e gremio su director Herrick Henriquez ta bisa.
ORANJESTAD – E gremio Aruba Hotel & Travel & Tourism (AHATA) kier claridad di gobierno riba e situacion di tarifa nobo halto di utilidad. Asina su CEO Tisa LaSorte ta bisa den un carta dirigi na tur esnan responsabel incluyendo dos minister y directornan di e companianan di utilidad. Nan ta referi na e promesanan haci pa gobierno na augustus 2022 ora cu a anuncia aumento substantivo di e tarifa di utilidad. Segun LaSorte, den e carta e ta recorda esnan responsabel riba e promesanan aki.
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).


text:
Esaki tawata titulo di e revista briyante di propaganda ‘Aruba Dushi Tera’ di gobierno di AVP na juni 2015. Segun e ex-secretario di Finansas prof. Dr. Willem Vermeend, esakinan ta e caracteristicanan di e sistema di impuesto nobo cu Aruba lo introduci dentro di dos aña:
“Lo remplasa e actual sistema anticua pa un sistema comprendible y eficiente na unda e enfoke ta bin riba impuesto indirecto mientras lo digitalisa e ehecushon mas cu ta posibel”.
MetaSegun e articulo e proposito tawata “pa diseña un sistema cu ta enfoca na cobra mas lihe y mas efectivo (‘compliance’) y cu lo yuda stimula economia dor di haci Aruba mas atractivo pa invershon (tambe for di exterior) den actividad duradero”. Den esey ‘omzetbelasting’, BBO y impuesto di importashon lo desparce, mescos cu impuesto di number di auto y e sistema complica di contribushon di dunador di trabou y empleado, dispensashon y restitushon.
Aunke no a establece tarifa ainda pa e sistema nobo di impuesto, no lo aumenta e peso total pa e pagadornan di impuesto. Bari for di mesaA pesar di e tantisimo bentahanan cu a menciona y e propaganda cu a hiba, e ministro-presidente di AVP di e tempo ey a bari e producto final, na cual su ‘zakenminister’ di finansas tambe a aporta intensivamente, sin mas for di mesa.
Esey tawata hopi straño: ya caba for di principio di añanan ’90 di siglo pasa, instancia di Aruba y internacional a adverti gobierno consecutivo di e desbentahanan di e sistema di impuesto anticua y complica.
Pa motivo di e cantidad di ‘loopholes’ (buraco), e posibilidad pa evadi impuesto tawata relativamente simpel. Consecuentemente Aruba tawata perde hopi entrada di impuesto.
P’esey Aruba lo ricibi mas entrada cu e sistema nobo, tambe pasobra turista y ilegal lo aporta miho. Pues, pa hopi hende tawata un misterio pakico e prome ministro a scohe na ultimo momento pa sigui cu e sistema di impuesto anticua, cu pa mayoria parti y den varios aspecto tawata perhudicial pa Aruba.
Ahaa!Comunidad di Aruba NUNCA a ricibi un splicashon cla di parti di gobierno pa e cambio inespera aki. Segun un ex-funcionario di impuesto mester busca motibo di esaki den e preshon fuerte di financiador di campaña pa no efectua e reforma di impuesto.
Pasobra e posibilidad pa evadi impuesto lo bira hopi mas dificil. Si lo reforma tòch, esey lo por a trece cu n’e cu nan lo reduci nan aporte na e caha di campaña drasticamente of asta par’e.
Esey lo ta un sacrificio mucho grandi pa e partido. Pa Pais Aruba esey a nifica cu e por a yama ayoo na e miyones di florin na entrada extra di impuesto.Triki di desaparishonSi esaki di berdad ta e motibo, e no tawata e unico manera cu partido na poder a kita placa for di comunidad di Aruba.
Den un combersashon anterior, hopi aña prome, mi a comenta di ta contento cu e gobierno nobo a cumpra computer y programa nobo pa oficina di impuesto. Segun otro funcionario esey tambe tawatin un motibo simpel: ora di transferi e datonan di e sistema bieu pa esun nobo, facilmente por a laga somenta e cobransanan di impuesto di financiador y miembro importante di partido.
Den esey tambe por a trata di suma substancial.InvestigashonPa e motibonan aki y hopi otro mas a bira mas cu tempo pa hiba un investigashon profundo na e berdad di esaki.
Pasobra esaki lo por nifica cu corupshon politico den nos pais lo ta hopi sistematico y lo tuma luga di varios manera. E pregunta ta si investigashon y mehorashon di esaki lo por tuma luga cu e mesun partido(nan) ‘interesa’ na poder.
Den e contexto aki e pregunta tambe ta kico ta preveni e gobierno di coalishon actual pa concretisa e recomendashon cu tanto IMF y Hulanda ta ripiti durante hopi aña caba pa introduci BTW (VAT) lo mas pronto posibel (1 di januari 2021). Pasobra e ‘propio’ adaptashonnan cu a tuma luga te cu awor no a hiba na aumento significativo di e confiansa…


text:
20 di sèptèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
20 di sèptèmber ta e di 263 dia di aña (264 den un schrikkeljaar) riba e kalènder gregoriano. Ta resta 102 dia pa e aña terminá.
A sosodé[editá | editá fuente]
- 2021 - Gabinete Wever-Croes II a keda instalá na Aruba.
A nase[editá | editá fuente]
- 1960 - Pedro Atacho, polítiko di Kòrsou
A fayesé[editá | editá fuente]
- 1967 - Felix Chakuto (76), lider sindikal kurasoleño.
A selebrá/konmemorá[editá | editá fuente]
- Nepal - Dia di Konstitushon


text:
WILLEMSTAD- 21 di desèmber 2015 – Resientemente Gobièrnu di Kòrsou a anunsiá ku entrante promé di yanüari 2016 Logeergastenbelasting lo keda inkluí den e Landsverordening Omzetbelasting 1999. Esaki ta nifiká ku lo no bai tin Logeergastenbelasting (LGB) mas pero ku na su lugá ta introdusí Omzetbelasting (OB). E porsentahe ta keda igual esta 7%.
E OB ku ta keda introdusí na lugá di LGB ta e loke ku mester keda kobrá pa estadia di durashon korto den hotèl, apartamentu priva i partikulir i tambe timeshare. Entrante yanüari 2016 Departamentu di Inspekshon di Impuesto lo ta esun enkargá ku ‘heffing’ di e OB aki i no Ofisina di Turismo di Kòrsou (CTB) mas manera tabata e kaso ku LGB. E fecha di pago ta keda meskos esta ku tur pago mester keda hasí promé ku dia 15 di kada luna. E parti di kobransa ta keda den man di Landsontvanger. Kartanan di opheshon tambe for di luna di yanüari 2016 mester keda entregá na Departamentu di Inspekshon di Impuesto. Naheffingsaanslagen di aña 2015 si ta keda atendé pa CTB.
Departamentu di Inspekshon di Impuesto lo manda e aangiftebiljetten pa aña 2016. Huntu ku e aangiftebiljetten lo bai tambe un splikashon kòrtiku over di e kambio. Tur instansia ku tabata paga LGB, den e simannan benidero lo risibí un karta di Departamentu di Inspekshon di Impuesto ku un splikashon di e kambio di LGB pa OB.
Manera a keda anunsiá anteriormente den prensa, pa ehekushon di e Master Plan di Turismo 2015 – 2020 CTB tin mester di e fondonan nesesario kual pa gran parti lo mester bini for di e montante ku ta keda generá for di pago di OB. Pa e motibu aki CTB ta hasi un yamada na tur ku ta bini na remarke pa paga OB dor ku nan ta hür kualkier tipo di akomodashon ku turista, pa kumpli ku esaki. E montante generá ta keda usá pa ehekutá diferente kampaña di promoshon i publisitario den eksterior ku e meta pa por trese mas turista pa nos pais. Pues mas entrada for di OB ta nifiká mas promoshon pa Kòrsou kual lo trese mas turista i mas turista ta nifiká mas entrada pa nos ekonomia lokal.
Pa mas informashon por pasa personal na lokèt number 9 na Departamentu di Inspekshon di Impuesto òf bishita wèpsait di e departamentu na www.belastingdienst.cw.


text:
Nationaal Comité 4 en 5 mei, en cooperacion cu Stichting de Cultuur Kameleon a percura pa un edicion special pa Aruba. E edicion nobo di ‘Caribisch Denkboek: pa 4 y 5 di mei’ ta pa mucha di scol basico di klas 5. E traduccion ta di autor sra. Desiree Correa.
E maestronan di grupo 7 por pasa busca un pakete pa nan klas na Mediateca Escolar di biblioteca na Playa. Esaki ta gratis y por pasa busca uno for di dialuna dia 22 di maart. Pa registra bishita website di biblioteca.
Cu e buki aki e alumnonan ta cera conoci cu e historia local durante e Segundo Guera Mundial.
Kico a sosode na nos islanan e tempo ey? Ken tabata envolvi y kico tabata e consecuencianan? Pa medio di storia di guera ta kishiki e alumnonan pa pensa riba e nificacion di libertad. Tin buki pa tur alumno di klas 5. E buki ta gratis y ta bin na Papiamento y Hulandes. E maestronan ta haya e edicion di 2020 tambe acerca den un bunita caha. Esaki ta inclui un foyeto pa maestro cu ta duna informacion con pa trata e bukinan aki den klas
Online-training docente
Pa facilita e uso den klas ta ofrece un online training pa docente. Esaki ta un sesion informativo cu sra. Yvonne Willemsen. Tambe lo repasa e liña grandi di historia di Caribe durante e Segundo Guera Mundial. Tambe ta trata e metanan principal y con pa laga e alumnonan traha.
Ademas tips pa mas informacion si ta desea esaki, manera videoclips cu testigonan den Caribe. Banda di esey, tin tips y mas informacion, manera videoclip cu testigo di e periodo aki den Caribe. Riba website di biblioteca por download un formulario pa pidi un pakete.


text:
E duo Dammers na un di 2 lugar overall riba e prome dia
Rumannan Kamilah y Abigail Dammers a inicia cu e competencia di doubles
E duo Dammers di Aruba na un di 2 lugar di overall riba e prome dia di competencia den e Weganan Suramericano 2022 na Asuncion, Paraguay.
E ultimo deporte di Aruba na Asuncion, Paraguay a mira accion ora cu e rumannan Kamilah y Abigail Dammers a inicia cu e competencia di doubles den bowling femenino. Mester bisa cu Aruba a start e prome dos weganan di e serie di seis un poco lento unda nan a keda na di 6 lugar. Pero segun e weganan a sigui, e rumannan Dammers a cuminsa haya e ritmo y a subi riba e ranking na di tres lugar despues di tres y cuater wega. Faltando un wega, Aruba ta subi na di 2 lugar overall mientras den e ultimo wega nos a keda na di 2 lugar.
Na final di dia, Aruba ta keda na di 2 lugar cu un total di 2471 punto cu Kamilah Dammers tirando un promedio di 219.83 mientras cu Abigail a tira 192.00.
Majan dialuna, ambos atleta lo mester bolbe tira 6 wega unda e mihor 4 paisnan lo disputa e competencia pa medaya. E tablero pa awe diadomingo despues di 6 wega pa loke ta e top 5 paisnan nos ta haya Venezuela na prome lugar, sigui pa Aruba, Colombia, Brasil y Argentina.
Pabien y exito na Kamilah, Abigail y coach Dammers


text:
Keeping Up with the Kardashians
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Keeping Up with the Kardashians ta un reality show cu ta pasa na e canal E!. E ta hunto cu Bunim-Murray Productions y Ryan Seacrest Productions. Un ta un serie cu ta bay over di e famia Kardashians/Jenner cual ta e ex-casa y su yiunan di e difunto abogado Robert Kardashian, cu tawata famoso defensor boluntario di O.J. Simpson y amigo di dje. Kris Kardashians ta casa cu Bruce Jenner, famoso di a gana e medaya di oro di e den e Wega di Olimpiada na Montreal na aña 1976. E show ta 'drey' mas na Kim, cu a haci su mes famoso di ta amiga di Paris Hilton y hiba un bida casi mesco (bay fiesta cu hende famoso, biba cu un bida di luho, wordo acusa pa prensa etc). Tambe el a haya fama un video cu el a haci y cu a bay na benta produci pa Vivid Video. E ta un video pornografico cu el a filma cu su gay (rapper Ray J) y na unda nan a tene relacion intimo. Ora Vivid Video a anuncia cu e video lo sali na benta, Kim a demand'e hayando un areglo di 5 miyon dollar na su fabor. Tur dos a keda 'masha satisfecho'. Na aña 2009 e rumannan Khloe y Kourtney Kardashian di saca nan mesun reality show na Miami, FLorida. Esaki a bay aire na augustus 2009.
Rol di e personaheEditá
Personahe principalEditá
- Kris Jenner, naci como Kristen Mary Houghton dia 5 di nomber 1955 na San Diego, California. El a casa cu Robert Kardashian, e difunto defensor abogado cu a bira conoci den e huicio di e asesinato di O.J. Simpson. E tawatin tres yiu muhe y un yiu homber durante nan matrimonio. Nan a separa na aña 1989. Djey el a casa cu e atleta Bruce Jenner. Bruce y Kris tin dos yiu muhe. Kris ta doño di un botique di mucha, Smooch, den Calabasas, California.
- Bruce Jenner, naci como William Bruce Jenner dia 28 di october 1949 Mount Kisco, New York. Un campeon na aña 1976 di e decatlon olimpico. E ta casa cu Kris y ta padraso di e yiunan di Kardashian. Durante e Wega di Olimpiada tawata di tres luga y djey el a caba di dies luga na Munich n'e mesun aña. Un record mundial di 8634 punto. E tawata den e pelicula di Can’t stop the music. E tin seis yiu homber di otro matrimonio.
- Kourtney Mary Kardashian a nace riba 18 di april 1979 na Los Angeles, California di mayornan di Kris y Robert Kardashian. E ta e ruman mayo. Despues cu el a gradua su scol secundario Marymount High School, scol catalico pa mucha muhe so, el a volg Southern Methodist University pa dos aña. El a haya su titulo di grado di Arte di Teatro y el volga tambe un curso di idioma Spaño na 2002. E ta un di e doñonann di un boutique di muhe, cu yama DASH.
- Kimberly Noel Kardashian,a nace riba 21 di october 1980 na Los Angeles, California di mayornan di Kris y Robert Kardashian. E ta e "personahe principal". E ta e di dos ruman mayo. Kim ta awo famoso negoshante y e scandal di un video pornografico cu e cantante R&B Ray J y amiga cu Paris Hilton. E tawata casa cu Damon Thomas pa 2000 pa 2004. E tawata cu Reggie Bush, hungado di NFL. E ta un di e doñonann di un boutique di muhe, cu yama DASH.
- Khloe Alexandra Kardashian a nace riba 27 di juni 1984 na Los Angeles, California. E ta e ruman muhe chikito. E ta un di e doñonann di un boutique di muhe, cu yama DASH. E tawata den un campaña di PETA cu e slogan "I'd Rather Go Naked than Wear Fur" ("Mi prefera ta sunu cu uza cuero") Tambe el a participa den Celebrity apprendice. El a casa cu Lamar Odom riba 27 diseptember2009, un hungado di baskettbal di Los Angeles Lakers.
- Robert Arthur Kardashian, Jr a nace 17 di maart 1987 na Los Angeles, California. E ta esun di mas jong y unico yiu homber yiu di Kris y Robert Kardashian. El a volg University of Southern California. E ta un modelo. E tawata cu e actiz/cantante Adrienne Bailon.
- Kendall Nicole Jenner a nace 1 de november 1995 yiu di Kris y Bruce Jenner.
- Kylie Jenner a nace 10 di augustus 1997 yiu di Kris y Bruce Jenner.
Temporada 1Editá
E show a bay aire na E! riba 14 di october 2007 y desde ey e tawata highest-rated serie riba tur diadomingo anochi entre e muhenan di 18 pa 34, segun Nielsen Media Research. Riba 4 di nomber e telecast tawata un promedio di 1.06 rating. E network a bisa cu Keeping Up With the Kardashians mas cu 13 miyon di hende ta wak e show.[1]
Temporada 2Editá
E di dos season di Keeping Up With the Kardashians a bay aire riba 9 di maart 2008 y caba riba 26 di mei 2008. Mas cu 1.4 miyon di hende a wak e show.[2] En general, season dos tawata promedio di 1.6 miyon di hende a wak e per episodio, un 36% a subi pa season un.[3]
Temporada 3Editá
E di tres season di Keeping Up With the Kardashians a bay aire riba 8 di maart 2009 y a caba riba 24 di mei 2009. E season final 1.9 miyon di hende a wak e. viewers.[4]
Temporada 4Editá
Temporadan 4 a cuminsa riba 8 di november 2009 cu dos ora special cu yama "Keeping Up With the Kardashians: The Wedding".[5] E ultimo season a cunsa bay aire riba 13 di december 2009, y caba riba 21 di februari 2010. Esaki a ricibi e rating mas halto 1.1 miyon hende a wak. E di dos episodio a kibra un record di 4.1 miyon. Season 4 a cuminsa na Inglatera riba 17 di januari 2010. E season final di Keeping up with the Kardashians a kibra un record na E!, esaki a inclui 4.8 miyon di hende cu a wak, y halto entre adulto di 18-34 y adulto 18-49.[6]


text:
Detenshon relashoná ku ladronisia.
KOMUNIKADO DI PRENSA 354 / 2020
8 sèptèmber 2020
Detenshon relashoná ku ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di ladronisia ku a tuma lugá 3 di
sèptèmber 2020 den un kas na Kaya Kokolishi, reshèrshinan di VVC Rio Canario a detené
tres hòmber sospechoso.
Djamars 8 di sèptèmber 2020, alrededor di 13.00’or, riba ordu di Ministerio Públiko polis a
detené e hòmbernan:
W.J.H. di 23 aña di edat;
R.A.S. di 21 aña di edat;
H.A.J.H. di 19 aña di edat, tur tres nasé na Kòrsou.
Detenshon a tuma lugá na altura di un establesimentu riba F.D. Rooseveltweg.
Seguidamente polis a tene entrada hudisial den kuater kas den e barionan di Dein,
Gibraltar, Buena Vista i Seru Fortuna. Durante investigashon na e adresnan menshoná polis
a haña i konfiská diferente artikulonan prosedente di ladronisia i tambe mata di mariwana.
A presentá tur tres sospechoso dilanti un fiskal ouksiliar ku a ordená nan enkarselamentu
pendiente di mas investigashon.


text:
ANUNCIO RELACIONA CU CERAMENTO DI SVb SU OFICINANAN
Banco di Seguro Social Aruba SVb ta anuncia cu en conexion cu celebracion di Dia di Himno y Bandera, tur su oficinanan lo ta cera pa publico:
diaranson 16 maart desde 12:00 di merdia;
daihuebs 17 maart henter dia
diabierna 18 maart henter dia
Notificacion di AO (meld ziek) via 527-2782 no ta posibel riba diaranson despues di 12:00 di merdia. Tur notificacion di AO desde 12:00 di merdia lo wordo tuma riba diahuebs 17 maart desde 7:00 di mainta na 527-2782.
E ceramento no lo afecta e sistema di Webportaal di SVb.
Nos ta ofrece nos disculpa pa e inconveniencia aki.
ir. Edwin M. Jacobs
Director


text:
Aruba ta sali ganador na 'Football for Friendship' program como 'Young Ambassador'. Masha pabien Sheqayli Ascencion, nos ta orguyoso di bo!
Delegacion di Aruba di bishita serca Minister di Deporte Sr. Dangui Oduber Ayera e delegacion di Aruba cu lo bai participa na e ‘Footbal for Friendship Children’s Social Program’ na Moscow-Russia, a realisa un bishita serca Minister di Deporte Sr.Danqui…
Dia 21 di April 2018, durante un Rueda di Prensa, Arubaanse Voetbal Bond a anuncia e delegacion cu lo representa Aruba na e Football for Friendship Children’s Social Program cu ta implementa pa Gazprom cu ta un compania na…


text:
Hulanda no ta respeta democracia di pais Aruba y esey a keda confirma diamars siman pasa ora cu Parlamento a trata e cambio di ley di LTU, caminda funcionarionan di gobierno Hulandes cu ta bin traha na Aruba como parti di e acuerdo cu gabinete Wever Croes a firma, por trece nan famia sin cu mester cumpli cu nada.
“Durante tratamento di e cambio di ley di LTU, gobierno a entrega un set di documento na parlamento, den cual ta poni cu e cambionan cu nos a trata dia 2 di maart, ya caba a bira oficial dor di Hulanda for di dia prome di februari, ya cu e ta para den documentonan riba e acuerdo cu tin.
Pues e mesun Secretario di Estado cu ta papia cu democracia mester prevalece na Corsou, ta bira haci net lo contrario aki na Aruba y tur miembro di e tres fraccionnan cu ta sostene gobierno, a hisa man y acepta esaki sin mas.
Loke e cosnan aki ta nifica ta cu Parlamento di Aruba tin net nada di bisa pa loke ta cambionan cu ta bay bin segun e Landspakket y tin cu acepta cu ta Hulanda ta dicidi y parlamento ta gewoon tin cu acepta tur loke ta bin den su direccion.
Tas bon pa pueblo sa kico e cambionan cu a wordo aproba pa e tres fraccionnan di gobierno ta nifica, caminda tur persona cu Hulanda ta manda Aruba como Rijksambtenaar, of cu lo bin traha den cualkier NV di gobierno of institutonan di gobierno, cu por ta Setar, WEB of Elmar, nant a haya un permiso pa ‘rechtswege.”
Semper tabata asina nan ta haya un permiso cu por traha na Aruba sin ningun problema pasobra nan ta traha pa gobierno di Aruba y den e caso aki Hulanda ta manda nan y nan ta haya permiso cu no ta un problema.
Sinembargo e cambio cu a bin ta e funcionarionan aki, por trece su partner, su casa of por djis bisa cu esaki ta mi partner y e persona aki, esta e partner of casa, ta haya ‘van rechtswege’ y e por traha unda cu e kier tambe.
E parti discriminatorio di esaki ta abo como Arubiano, ta casa c’un persona di afo, bo kier bin inscribi bo matrimonio pero bo casa tin cu sinta warda su permiso den exterior, anto lo costa e hende un aña por lo menos, pa e ciudadano por bay DIMAS, pa e bay Censo, pa por bay haci testnan na Censo pa entre otro nan puntra bo cosnan personal di bo casa y otro cosnan, pa por trece bo casa Aruba pa asina e haya un permiso van rechtswege.
Anto un ambtenaar cu ta yega for di Hulanda, ta solamente bisa, ‘tende esaki ta mi partner’ y e no tin nodi di ta casa y tampoco tin cu mustra autoridadnan algo y ta bisa ‘dune su van rechtswege.’
Wel esey Parlamento di Aruba a aproba diamars siman pasa y esey ta nifica cu Hulandesnan cu ta bin cu cualkier parti di Reino cu ta bin traha pa gobierno, nan partner tin libertad pa biba y traha y hasta tuma cualkier trabou cu nan kier aki na Aruba y abo como Rubiano, cu ta casa of bo ta un ambtenaar, bo no tin derecho ni pa bo casa, corda pa bo partner. Bo no por bisa manera e funcionarionan Hulandes, cu esaki ta mi partner y tur cos ta ok, no por.
Nos a para bira ciudadanonan di segunda categoria, den nos propio pais y esey ta loke e ley di LTU cu a pasa diamars siman pasa den Parlamento ta nifica, pues un Hulandes ambtenaar tin mas derecho cu abo como Arubiano.
Anto den e reunion aki tabatin 11 cheerleaders cu ta sostene gobierno a zundra si pero despues ta grita “VOOR” y nan tin cu haci esaki ya cu nan Prome Minister Evelyn Wever Croes, a firma dos Rijkswet, a firma protocol y a firma e Landspakket nan den cual ta wordo señala cu e cambio aki ya ta na vigor caba, cu otro palabra Parlamento no tin nada, nada pero nada di bisa riba e asunto aki,” Parlamentario Benny Sevinger a declara.


text:
Diabierna madruga pa mas o menos 12:25 central di polis ta wordo notifica cu lo a bin topa cu un turista sin bida den camber di Marriot Surfclub.
Ta despacha un unidad di polis. Na e sitio ta bin topa cu personal di ambulance reanimando e turista masculino. Pero lamentablemente no por a haci nada mas pa cu e turista masculino.
Pa 1:45 dr Texier ta constata morto di e turista masculino Mericano S.R.M. di 54 aña.
Polis technico , recherche y slachtofferhulp a presenta na e sitio.
E curpa a wordo tuma den beslag pa mas investigacion.
Cuerpo Policial ta informa: Turista americano haya sin bida den camber di Marriott Surf Club
Diabierna madruga pa mas o menos 12:25 central di polis ta wordo notifica cu lo a bin topa cu un turista sin bida den camber di Marriot Surfclub.


text: KRALENDIJK – Fin di siman tras di lomba Plataforma Sentro di Bario Amboina a organisá un Marshe Navideño. E aktividat a kuminsá atardi i a terminá anochi lat. Meta di e aktividat ta pa trese e habitantenan di bario huntu ku regularidat. Pa e motibu aki ta bai organisá mas aktividat awor pa dilanti, na e Sentro di Bario Amboina. Durante e anochi na e sitio entre otro tabatin diferente stènt bendiendo kos di kome i bebe i diferente artíkulo traha na man. Durante e anochi a presentá diferente grupo musikal pa animá e aktividat. A sende lus di un palu di Pasku grandi pa promé bia e anochi. Kombinashon di potrèt ta duna un bista di un parti di e aktividat.


text:
Despues di analisa e resultado di e eleccion na Hulanda y Corsou, UPP un biaha mas kier subraya cuAruba ta na un CRUZADA di su futuro politico y democratico cu lo wordo determina den eleccion di dia24 di september venidero!
Aki lo keda determina si ainda nos por papia di un Estado di Derecho y tamerecedor di nos Status Aparte. Tambe lo keda determina si nos ta kere den nos mes y ta caba cu e tendencianan dictatorial!
UPP ta consciente cu lo ta dificil pa deshaci di e acuerdo firma riba Black Friday, 13 di november 2020, a pesar cu Raad van State a caba di conclui cu e COHO e.o. ta contra Statuut di Reino.
P’esey nos ta bisa dificil pero no imposibel. Nos kier ta hopi cla, tin partinan di e landspakket cu nos no ta contra, ya cu gran parti ta puntonan disalida cu UPP a vocifera for di hopi aña caba.
Tin puntonan cu sigur nos no ta di acuerdo cu ne. Manera flexibilizacion di e ley di retiro y e LTU. Pa loke ta trata e flexibilizacion di e LTU nos kier ta hopi cla tambe. No por importa 28 mil hende pa biraun contribuyente, SIN e Swiss-model. UPP lo ta dispuesto pa usa e landspakket como punto di salida dene cambio fundamental cu na Aruba tambe mester tuma lugar, pero nos ta contra e entidad colonial COHO y RAFT.
Aruba mes por, pero mester percura pa haci cambio internamente na Aruba prome. Estabin cu reglanan di GOOD GOVERNANCE y pa asina hiba nos pais na e otro nivel di GREAT GOVERNANCE.
Explicitamente, kico ta e Good Governance y kico tin pa pueblo den esaki? Cu reglanan di Bon Gobernacion of Gobernacion Drechi, nos lo trece bek cu Aruba conoce den pasado, pero pa e pueblo. Kico nos kiermen? Por ehempel proyecto di HOH.
Ta conoci cu den e proyecto akitabata tin corupcion di dia cla. Si a traha un hospital nobo inclusive un “RESPALDO, manera tabata eintencion, esaki lo a costa 217 miyon florin, sin debe. Awor pueblo ta paga 5 biaha mas hopi, pa unedificio bieo cu a wordo renoba y expandi.
Pues cu ta costa riba 1 BIYON florin. Cuanto por a haci p.e. den enseñansa si e reglanan di Bon Gobernacion tabata na vigor. Casi 800 miyon florin, cu a bay paalgun hende, lo por a wordo uza mucho mas efectivo na bienestar di pueblo.
Un otro ehempel ta e compra di e incenirator chikito, cu por cierto te cu awe NO ta funcionando!! Si ereglanan estricto di Good Governance tabata ya caba e instalacion tabata den funcion y epueblo Arubano lo tabata tin por lo menos 10 miyon florin cu por a hinca den p.e. Deporte.
Esaki ta simpel 2 ehempel, pero tin mas. P’esey nos ta bisa, cu nos mester percura pa nos goberna nos pais na drechi. Ta asina aki so, nos lo porhaci e existencia di un COHO y RAFT di corto duracion.
Y asina nos por crea e ingredientenan pa nos Re-negosha e acuerdo di Black Friday, y Recobra nos Status Aparte. Y UPP, por medio di su REBOOT 2.0 ta ofrece e posibilidad aki, cu bo sosten, pa asina nos crea e MANECE NOBO PA ARUBA!


text:
Diabierna ultimo, dia 16 di April 2021, hunto cu algun colega di Fraccion di MEP mi a bishita ImSan. ImSan a bira un hospital cu 22 cama pa estadia di corto duracion. Un meta cu ta forma parti di MEP su programa di Gobernacion 2017-2021 ‘Nos Vision ta e Solucion’.
E vision ta dirigi riba mehoracion di cuido, inversion den cuido y trata mas patient posibel aki na Aruba mes. A inverti ya caba 62 miyon florin den e Centro di Radioterapia y demas renobacion y ampliacion.
E inversion aki ta crea un total di 100 cupo di trabou y awor hopi di nos hendenan no mester bay afo mas pa tratamento. Ya mas di 200 persona a haya nan tratamento aki na cas mes.
Alabes a inverti 1 miyon florin den e 22 cama pa Imsan cu tambe a crea e cuponan di trabou corespondiente. Durante e rondleiding for di Dr. Rajnherc mi a sinti un orguyo pa wak un team lidera pa Dr. Rajnjherc cu asina un entusiasmo conta di nan logranan y tur otro poyecto cu nan tin den tapara.
Logronan cu a conoce nan retonan pero a keda demostra cu nos a surpasa esakinan y awe ImSan a bira un hospital cu ta cumpli cu tur exigencia y ta ekipa cu e tecnologianan di mas moderno y sofestica.
Dr. Rajnherc a elabora tambe den extenso riba nan cooperacion cu Baptist Health International pa garantisa proceduranan medico riba nivel di calidad halto y asina percura pa ImSan ricibi e acreditacionnan corespondiente.
Banda di radiologia, ImSan tin tambe un machine di CT Scan y 2 machinein pa haci echo. ImSan tin un clinica di wowo caminda varios operacion di wowo ya a tuma lugar.
ImSan tin mesun sala di operacion cu cu su infrastructura necesario y capital humano in place. Mas cu claro ImSan tin tambe awor un Departamento di sterelisacion bon ekipa cu ta cumpli debidamente cu standaardnan medico interncaional.
Esakinan tur banda di ImSan su Spoed Eisende Hulp cu tur hende di Aruba conoce pa su servicio rapido. Awor e speransa tey pa logra e meta pa un future cercano ImSan haya un pet scan y un MRI pa asina e por bira un Centro Medico di oncologia pa Caribe.
Mi kier a yama danki na Dr. Rajnherc, staff y personal completo di ImSan pa nan trabounan duro, pa nan dedicacion y mas cu tur cos pa nan entusiasmo cu bo ta experiencia y sinta or abo ta cerca nan.
Cu hopi speransa mi ta mira e futuro di ImSan y mi ta sigur cu nan lo sigui crece y aporta na cuido aki na Aruba. Ya caba nan ta fortalece cuido na Aruba y a bira un segundo pilar pa cuido di salud, principalmente pa nos hendenan di pariba di brug.
Mediante mas inversion den e masterplan di ImSan sigur nos ta sigui fomenta desaroyo na San Nicolas y por cuminsa tambe atrae turismo di salud pa Aruba. Esaki ta un posibel pilar economico cu por trece desaroyo real pa San Nicolas y Aruba den su totalidad. Mi ta convenci cu hunto nos ta avansa y trahando hunto nos ta logra mas. Esey sigur a keda demostra na ImSan.


text:
Durante un conferencia di prensa di partido AVP, parlamentario sra. Mervin Wyatt Ras ta comparti riba e ultimo casonan di abuso sexual y maltrato cu ta keda aumenta y no ta mira cu gobierno ta haci nada.
E ta bisa cu varios momento a pidi pa minister di asuntonan social pa bin dilanti pa asina splica cua ta e trabounan cu nan di gobierno ta haciendo. Tambe a pidi pa prome minister splica tocante e ley di 5 minuut, pero no presenta esaki.
Sra. Wyatt Ras ta bisa cu gobierno a bisa cu lo bin cu diferente cambionan ‘nan a priminti’ pero no ta mira cambio. “E impacto riba abuso sexual di nos menornan ta devastador, den famianan cercano e ta pasa y mester wak e importancia di señalnan aki.”
E ta bisa cu un menor di edad su bida ta keda afecta y ta bin cu consecuencianan manera tin berguensa, ansha, depression, e ta desaroya otro problema di comportacion pa motibo cu no ta sinti ta dune sosten of tin berguensa. No tin confiansa riba otro persona.
E mucha por bira agresivo, fresco, y na grandi e ta keda cu tur e problema nan aki sin expresa y tin influencia pa sigui busca problema riba caya, of bay cu pareha den edad trempan, busca refugio di droga of otro cosnan cu por ta malo p’e.
Tambe na grandi por haci daño na curpa, mester bay psicologo of un psikatria pa motibo cu no tin gana di biba y ningun hende a tende su problemanan. “E importancia pa bin den sistema un bon ayudo y pa tin programa di prevencion pa fortifica nos hoben.
E ta bisa cu ayudo den sistema social ta keda importante. Tambe a menciona riba e inicio di programa safety code pero no a keda realisa ‘e no a bin na vigor’ esey ta importante pa ora un profesional tuma nota di un caso di abuso, pa e profesional sa kico pa haci y ki stap pa tuma.


text:
Mi t’alabá Bo pasobra B’a traha mi di un manera asombroso, un milager. Hundu den mi kurason mi sa esei. Un felis siman Dios bendishona bo.
Filip 4:12-13.
Mi sa kiko ke men biba pober i biba den abundansia. Den tur sirkunstansia i tur kaminda, mi a siña kiko ta nifiká kome barika yen òf pasa hamber; di biba den abundansia òf biba den nesesidat. Mi por enfrentá
Huan 13:13-15
Ku rason boso ta yama Mi “Maestro” i “Señor”, pasobra esei Mi ta. Ke men, si Ami, boso Señor i Maestro, a laba boso pia, boso tambe mester laba pia di otro. Mi a duna boso un ehèmpel pa boso
Prov 22:12
SEÑOR ta perkurá pa bèrdat keda rekonosé; E ta desmentí loke mentirosonan afirmá. Felis siman , Dios bendishona bo
Isaías 54:14
Mi ta bai libra bo, bo por tin sigur. Protegé kontra tur forma di opreshon, lo bo n’ tin nada di teme mas. Lo bo ta librá di teror ku no ta menasá bo mas. Felis siman Dios bendishona bo.


text:
Abuso sexual di menor ta un topico dificil, pero sumamente importante pa papia over di dje. Abuso sexual ta ora cu un menor di edad ta wordo forsa of invita pa participa den actonan sexual cu un persona adulto of mas grandi cu ne.
Tin hopi forma cu abuso sexual por sosode cu un menor alun ehempel;
● Ora un mucha ta wordo forsa of invita pa participa den actonan cu ta pone e otro persona exita sexualmente, ta abuso sexual;
● Ora un un persona ta falta respet pa un mucha su curpa y ta mishi cu su partinan priva (vagina, penis of anus), ta abuso sexual;
● Ora ta duna e mucha carisia cu e no ta desea of ta inapropia, ta abuso sexual
● Ora ta expone e mucha su curpa na un manera inmoral of pornografico, tambe ta abuso sexual.
E adulto cu ta comete un acto sexual cu un menor por ta un hende homber of un hende muhe, na Aruba mayoria caso e abusador ta un hende homber y den 80% di casonan e ta un hende homber den famia.
Den cierto casonan di abuso sexual ta un otro menor di edad (bou di 18 aña) ta comete e acto, por ehempel un hoben den su pubertad, tambe por ta un abusador. Actonan cu por wordo cometi ora nos ta papia di abuso sexual di menor:
● Acto sexual cu penetracion, manera “rape”;
● Acto sexual sin penetracion manera sexo oral, mishimento cu paña bisti na parti priva, fregamento, sunchimento of masturbacion;
● Laga un mucha wak otro persona participa den actonan sexual, manera pornografia of den persona;
● Laga un mucha hunga of uza obhetonan di placer sexual;
● Conta chiste di “dobel-sinti” of di “mal ehempel” na un mucha tambe ta un forma di abuso y cu mal intencion;
● Forsa of invita un mucha pa kita su paña pa placer sexual;
● Mustra bo parti priva na un mucha ‘flashing’;
● Encurasha un mucha pa actua den un forma sexualmente inapropia;
● Prepara un mucha pa abuso of actividad sexual ora e bira mas grandi ‘rooming’.Tur e actonan aki ta wordo considera como abuso sexual. Abuso sexual ta castigabel pa Ley y ta bay contra e derechonan internacional di mucha.
Con pa señala abuso sexual di mucha?
Ora un mucha ta wordo abusa sexualmente por reconoce esaki na cierto señalnan. E señalnan por ta varios y ta diferencia pa cada mucha y su situacion specifico. E ta importante pa semper tene cuenta cu tin e posibilidad cu e señalnan aki no semper ta duna indicacion cu tin abuso sexual di mucha andando y cu esakinan por a wordo causa door di otro motibonan.
Pa es motibo semper mester keda alerto y no keda keto pa busca ayudo of conseho di nos profesionalnan. Paso cu e accion corecto bo por salba un bida.Señalnan di abuso sexual:
● E mucha ta papia y ta expresa di wordo abusa sexualmente;
● E mucha ta demostra un concemento sexual of comportacion sexual cu no ta cuadra cu su edad ni ta normal pa su edad;● E mucha ta desasocia su mes for di su famia y amigonan;
● E mucha ta huy for di cas;
● E mucha ta comporta straño of “shy” cu un persona specifico;
● E mucha ta haya mal soño ‘nachtmerrie’ frecuentemente;
● E mucha ta cuminsa pishi su cama, algo cu prome e no tabata haci;
● E mucha tin cambio drastico den su apetitit y su “mood”;
● E mucha ta sali na estado of e ta haya un malesa cu ta wordo transmiti sexualmente (STD), prome cu e tin 14 aña;
● E mucha ta demostra señalnan fisico caminda e no por cana of sinta bon;
● E mucha ta haya rash rond di su boca;
● E mucha ta grawata hopi na su parti priva (vagina, penis of anus);Hopi caso di abuso sexual di menor, 80%, ta envolvi un persona cu e mucha conoce.
Den caso di abuso sexual e mucha por wordo forsa pa tene e relacion como un secreto y por hasta wordo menasa cu algo grave lo bay pas’e of un persona cu e ta stima, si e bay bisa algo of conta un persona.
Como mayor of educador e ta importante pa realisa, cu pa combati e problematica grandi aki mester cuminsa na cas, door di papia cu bo yiu y dun’e e hermentnan pa asina e por defende su curpa si e mester haya su mes den un situacion inconfortabel of peligroso.
E di dos aspecto importante ta pa actua, y kibra e “cultura di silencia” cu a domina nos isla pa hopi aña, unabes cu cuminsa actua y haci denuncia ta demostra e abusadornan cu nan no tin e libertad mas pa cometenan actonan di crimen.
Actua mesora, no keda keto! Ora bo ta sospecha abuso di menor tuma contacto cu Bureau Sostenemi na 588-1010 pa conseho y ayudo. Si bo ta den un situacion di emergencia y bo ta sinti cu bida ta na peliger yama Polis na 100. Pa haya sa mas tocante abuso di menor bishita nos website www.scparuba.com. “E bienestar y siguridad di nos muchanan ta e responsabilidad di nos tur” – Sociaal Crisis Plan


text:
Errol Cova : "Wèlga general na Kòrsou a tèrminá!" (oudiovisual)
Despues di a reuní ku gobièrnu den oranan di atardi sèn a sali pa paga e trahadónan 1.8 mion florin di lumpsum na e trahadónan di Isla ku ta den akshon pa algun siman kaba. Den oranan di atardi na sede di SSK kaminda e lidernan a bin ta konsentrá durante e último dianan, Errol Cova a papia ku e trahadónan riba resultado di e reunion. Aparte di e pago na trahadónan di Isla, sindikatonan a logra ku Minister di Hustisia Nelson Navarro a komprometé ku lo anulá e dekreto, den kua a prohibí e sindikatonan pa manifestá manera nan tabata ke. A logra tambe ku ta wanta e lei den kua sindikatonan ta sinti ku ta mina nan derechi. Durante un luna partidonan lo sinta na mesa pa mira kon ta bai atendé ku e lei.
Den su deklarashon e konsehero sindikal Errol Cova a deklará ku sektor privá lo stòrt e suma di 1.8 mion florin pa mas tardá djabièrnè, di manera ku e sindikato mes por pasa ofer na paga e trahadónan nan lumpsum. Esaki ta nifiká ku ofisialmente e wèlga general a tèrminá i a palabrá ku pa 8or di anochi lo firma pa ofisialisá e akuerdo entre partidonan. “Awe Kòrsou su trahadónan a demostrá ku por tin un paro general,” asina Errol Cova a deklará finalmente. Aki por skucha deklarashon ofisial di Errol Cova.


text:
PROME MINISTER TA FELICITA HIAS CU APERTURA DI CENTRO PA COMUNIDAD
PROME MINISTER TA FELICITA HIAS CU APERTURA DI CENTRO PA COMUNIDAD
ORANJESTAD – Diamars a tuma luga apertura di “HIAS Aruba Community Center”. un centro unda personanan vulnerabel (imigrante y residente), por topa cu otro. Na e centro por ricibi sosten, adikiri conocemento y desaroya cualidadnan pa transforma den un persona mas resiliente. Na e ocasion Prome Minister Evelyn Wever – Croes a hiba palabra gradiciendo HIAS pa e sosten y colaboracion brinda na Aruba ultimo 3 añanan y tambe a felicita nan cu expansion di nan servicionan den region.
HIAS a habri nan oficina na Aruba february 2019 cu un staff di dos persona, y awor ta emplea mas di 23 persona, for di cual 90% di nan ta Arubiano. Banda di provee oportunidad di trabou, HIAS tambe ta ofrece studiantenan e oportunidad pa haya experiencia laboral, como parti di nan rekisitonan academico na un organisacion internacional. Pa cual ta gradici pa duna e studiantenan e oportunidad aki.
“Como Gobierno, nos ta hopi agradeci y aprecia e sosten, colaboracion y cooperacion cu HIAS a duna durante diferente periodo dificil. Como Isla Chikito den Desaroyo / Small Island Developing State (SIDS), Aruba ta vulnerabel riba tereno social, economico y ambiental y e pandemia a accentua e vulnerabilidad aki.” Prome Minister a sigui splica cu durante di e pandemia, HIAS Aruba tabata instrumental den brinda gobierno asistencia y sigura cu imigrantenan, ta haya acceso gratis na test y vacuna. Conhuntamente cu esfuerso di diferente otro departamento, sector y comunidad, Aruba por a habri frontera bek y ‘jumpstart’ e economia. Actualmente a traves di e cifranan di turismo, ta cautelosamente optimista cu despues di dos aña cu hopi reto, lo por recupera bek na 85% pa fin di aña.
Concluyendo Prome Minister a expresa cu a traves di e apertura di e centro pa comunidad aki na Aruba, ta celebra tambe e expansion di nan servicionan den region. Desde aña pasa HIAS a haci Aruba nan oficina central y ta fungi como hub pa provee diferente servicio y asistencia na otro paisnan manera Corsou y otro islanan den region. Finalmente Premier Wever – Croes a felicita e director sr. Yiftach Millo conhuntamente cu cada miembro di staff cu e apertura.


text:
BRUSÉLAS – Tambe den Parlamento Oropeo ta mira kon por sostené e islanan durante e krísis di corona. Europarlamentario Samira Rafaela (D66) ke pa reservá sèn pa esaki na Brusélas.
Rafaela ta spera ku e luna aki mes lo inkluí e islanan den e asina yamá resolushonnan di corona, e moshonnan di parlamento oropeo pa ayudo. E Parlamento Oropeo ta reuní aki mas o ménos dos siman.
Na Brusélas ainda tin sèn ku por usa spesífikamente pa e islanan tambe. Komishon Oropeo, direktiva diario di Union Oropeo (UO), a indiká ku por usa sèn for di e Fondo di Desaroyo Oropeo ku no a usa ainda.
“Pero”, Rafaela ta bisa, “e medionan aki ta relativamente limitá.” Despues di orkan Irma na 2017 a pone 7 mion euro disponibel komo ayudo pa Sint Maarten. Hopi ménos ku e 550 mion euro di ayudo for di Den Haag.
Un total di 37 bion euro pa krísis di corona
Te aworakí Union Oropeo a reservá 37 bion euro pa e krísis di corona. Promé mester parti e sèn aki bou di e diferente estadonan miembro di UO. Hulanda komo pais riku lo haña ménos sèn ku pais manera Polonia, Spaña òf Italia.
E ora ei e pregunta ta si lo reservá sèn pa e islanan i kuantu. Den esaki mester inkluí e islanan, Rafaela ta haña. “E státùs di e islanan komo pais di ultramar ta fiho formalmente i nan derechonan i demandanan tambe. Mi lo empeñá p’esaki. Nos mester traha tur ku tin pa pèrkurá pa nos keda salú i pa sigurá nos ekonomia, i e ekonomia di tur e islanan, riba término kòrtiku i largu.”
Tambe den CDA i PvdA tin atenshon na nivel oropeo pa e islanan.
Parlamentario oropeo di CDA Tom Berendsen ta traha ku maneho internashonal: “Den e tempunan aki di krísis no mester ta solidario ku otro i yuda otro kaminda por ku material, konosementu i ayudo finansiero. E islanan karibense ta un parti ful di nos Reino i p’esei ta meresé nos sosten. Den e komishon ku ta trata di maneho regional, nos lo pidi atenshon tambe pa e áreanan aki.”
No ta fásil pa haña sèn
Pero e parlamentario oropeo Agnes Jongerius ta avisá ku lo no bira fásil pa haña sèn pa e islanan outónomo. “Despues di orkan Irma a resultá di ta masha difísil pa haña sèn pa Sint Maarten, pa motibu di nan státùs hurídiko. Pero meskos ku despues di e orkan esaki ta konta pa e krísis di corona: esaki no ta niun hende su falta i tur hende su problema, ke men huntu nos mester bini kla.”
Jongerius ta bisa ku Hulanda mester sera kabes pa pèrkurá pa inkluí e LGOnan, esta e islanan, den e resolushonnan di corona. E ora ei ayudo por konsistí di medionan di protekshon èkstra, pero tambe sosten ora desempleo krese.
Krítika riba Hulanda den UO
Aktualmente Hulanda no ta popular den UO. Den Haag ta kouteloso ku dunamentu di sosten na paisnan den nesesidat den UO. E minister di Finansa di Hulanda Wopke Hoekstra (CDA) siman pasá a sugirí ku mester wak bon promé kua paisnan a traha un reserva pa den tempu di krísis. Despues di krítika for di EU awor Den Haag a pone 1 bion disponibel.
Pero minister Knops tabatin un mensahe igual pa e promé ministernan di Kòrsou, Aruba i Sint Maarte. “E tres islanan ta pais outónomo den reino. Outónomo tambe den e sentido di: responsabel pa e propio finansanan di gobièrnu.”
Jongerius ta yama e ponensianan di Hoekstra i Knops ridíkulo. “Nèt awor no ta trata di ken si òf no a wak su sèn bon. Esaki ta sosodé i we’re in this together.
Tin ayudo for di Den Haag si pa e munisipionan ekstraordinario.
Minister di Asuntunan Interno i Relashonnan den Reino Raymond Knops (CDA) siman pasá a laga sa ku ta bini un pakete di sosten pa e munisipionan ekstraordinario Boneiru, Saba i Sint Eustatius. Kon e ayudo lo ta mester sali ainda. Ainda e paisnan ta den kombersashon.


text:
Introdukshon
Sa sosodé hopi ku e kueru rondó di e klèp di wowo ta rèk asina tantu ku e ta bai kologá riba e wowo (blefarochalasis). Esaki por okashoná problema ku bista. Un keho komun di pashèntnan ta ku esaki ta buta ku nan ta mustra bieu i kansá òf ku nan ta haña doló di kabes. Blefarochalasis di e klèp di wowo ariba ta un konsekuensia di e kueru riba e wowo ku ta rèk. Tin bia esaki ta bai kompañá ku hinchamentu di e tehido den e wowo, i asina e kueru ta bai dilanti i okashoná un bulto riba e wowo. Ora e kueru di e klèp di wowo bira slap, por koregí esaki ku sirugia plástiko. Esaki tambe yama blefaroplastia.
Preparashon
Si bo ta tuma remedi pa hasi sanger delegá (manera por ehèmpel marcoumar, aspirin, sintrom(itis), ascal, clopidogrel) bo mester indiká esaki durante e kombersashon ku bo ta hiba ku e médiko. Bo mester para uso di e remedinan aki 1 siman promé ku e operashon. Si bo ta bou di tratamentu òf ta alérgiko pa un sierto supstansia òf remedi, tambe bo mester indiká esaki na bo médiko.
No apliká krema na e klèpnan di wowo i kara riba e dia di bo operashon.
E prosedura
Korekshon di e klèpnan di wowo ariba ta tuma lugá a base di un operashon poliklíniko i bou di anestesia lokal, ku algun eksepshon bou di anestesia general. Durante e operashon e siruhano plástiko promé ta indiká kua parti di e kueru mester kita. Despues di esaki, despues di anestesia, ta hasi un insiso den e kueru di e klèp di wowo ariba. Awor por kita e kueru eksesivo. Gran parti di e sikatris ta keda den e vòu natural di e klèp di wowo. E sikatris kasi no ta visibel.
Despues di e operashon
Despues di un korekshon, e klèpnan di wowo por ta hinchá i blou. Sinembargo, kasi nunka esaki ta asina grave ku bo no por mira. Tambe ta posibel ku bo no por habri òf sera bo wowonan kompleto pa e promé tempu despues di e operashon. No ta apliká pleister na bo wowo, pues laba i baña ta keda posibel. Na e puntanan di e kosé si bo ta haña pleister chikitu. Bo mester laga esaki keda pa 1 siman. Ta konsehabel pa evitá hisa, bùk òf preshoná durante e promé dianan.
Por ta asina ku bo dòkter ta konsehá bo pa fria e klèp di wowo na kas, spesialmente durante e promé tres dianan ku un kòmprès friu ku bo por kumpra adelantá. En bes di e kòmprès bo por hasi uso di un saku di bonchi di fris tambe (kòrda buta un pida gas òf paña entre bo kueru/e herida i e kòmprès). Tambe ta bon pa bo deskansá bon e dianan aki. E doló i hinchamentu asina ta haña chèns di baha. Un remedi pa kombatí doló usualmente no ta nesesario.
Despues di un siman ta kita e puntanan na poli. Bo ta haña un sita pa esaki. Despues di esaki posiblemente bo por hunta e sikatris poko poko ku un krema. Pa motibu di reakshon di e sikatris, por ta asina ku bo klèp di wowo ta bira steif. Miéntras e sikatris ta kòrá, ta konsehabel pa protehá nan ku brel di solo òf sunblock. Tambe bo por eksperensiá un sentimentu lam di e klèpnan di wowo (wemper) òf akumulashon di líkido rondó di e wowonan. Despues di tempu e kehonan aki ta disparsé. Bo klèpnan di wowo ariba ta sana kompletamente despues di mas o ménos 6 luna.
Riesgo i komplikashonnan
Tin bia despues di un korekshon di e klèpnan di wowo, por surgi un lèk di sanger. Mayoria bia esaki no ta grave, pero ta tuma mas tempu pa e klèpnan di wowo mustra normal atrobe. Tambe por surgi deskolorisashon.
Un komplikashon ku ta surgi masha poko ta e pashènt ta bira siegu. E komplikashon aki ta surgi masha poko. Si bo nota ku bo bista ta bai atras despues di e operashon, bo mester tuma kontakto ku hòspital mesora pa solushoná esaki manera mester ta sin ku bo ta sufri daño permanente.
Kompensashon
E gastunan di un korekshon di e klèpnan di wowo ariba, usualmente ta keda kompensá den e seguro básiko, basta tin un indikashon médiko pa esaki. Den un kaso asina e kueru ekseso di e klèp di wowo por lo ménos mester kai riba e wemper òf okashoná un limitashon di bista.
Teksto di hustifikashon
E teksto aki ta destiná pa komplementá e kombersashon ku bo dòkter. E informashon general aki no por hustifiká kada situashon individual tur bia. Si bo tin kualke pregunta despues di lesa e informashon aki, e siruhano plástiko lo ta kontentu di papia ku bo durante ora di konsulta. Por ta útil pa skibi bo preguntanan adelantá.


text:
E oficina central encarga cu defensa militar Mericano, Pentagon, a publica 3 video unda a spot UFO. Pa esnan no familiar cu e terminologia, UFO ta un afkorting pa “unidentified flying object.”
Aki ta ser papia di un obheto aereo ireconocibel. Un obheto cu su apariencia y modo di operacion ta babuca esnan cu encontre. Sigur un misterio cu a pone algun persona specula riba existencia di extraterrestre.
Aki por mira e video footage cu nan a haci publico.
Den un declaracion duna pa e Pentagon nan a splica cu despues di un investigacion profundo a determina cu e videonan aki no ta revela ningun informacion sensitivo. Pues publicando e imagenan no ta riesga revelacion di informacion sensitivo riba sistemanan y capacidadnan militar.
Tampoco e videonan ta stroba cualkier investigacion militar. Pues Pentagon a dicidi di haci e videonan accesibel pa e publico. Di e 3 incidentenan e prome a ocuri November di aña 2004 y e otronan Januari di aña 2015.
E vocero di Pentagon a reconoce cu den pasado e videonan aki a leak caba pa e publico. Awor ta haci e videonan oficialmente disponibel pa e publico pa confirma cu e videonan circulando ya algun añas ta legitimo.
E video di e incidente na aña 2004 a wordo publica caba pa New York Times riba 16 di December aña 2017. Aki New York Times a logra entrevistra tambe e dos pilotonan envolvi.
E pilotonan a describi e obheto como uno plat y largo cu tawata 40 pia di largura. E obheto tawata bulando 50 pia riba lama. Momento cu nan a aserca e obheto, e a rapidamente ascende den aire y nan a perd’e for di bista, un di e pilotonan a bisa.
E publicacionan di Merca su Pentagon a habri espacio pa hopi mas pregunta y curiosidad riba e datosnan cu ainda ta confidencial pa publico.


text:
Bentahanan pa mi
Empresa
Tira un bista akinan riba e bentahanan pa bo empresa.
Kiko ta e bentahanan pa mi empresa?
Akí bou tin algún di e bentahanan mas tantu menshoná di sertifikashon di empresa.
Medio ambiente: Empresanan sertifiká ta usa ménos awa, ménos desperdisio i ta emití ménos CO2.
Promoshon: Ta hinka empresanan ku por lo ménos 2 strea den Good Travel Guide, ta pone nan riba e plataforma di Sustainable First i (den kaso di akomodashon) ta menshoná nan riba EcoHotels.com. E plataformanan akí ta enfoká riba biaheronan ku ta en buska di un vakansi sostenibel. Ta menshoná bo empresa tambe riba wèpsait di Tourism Corporation Bonaire.
Finansieramente:Empresanan sertifiká ta ekonomisá riba gastunan di energia, awa i desperdisio. Esaki por resultá pues den un ekonomisashon direkto den ‘cost of doing business’ di e empresanan sertifiká.
Klasifikashon (rating) mas haltu: Sertifikashon ta na benefisio di kalidat di servisio. Empresanan sertifiká ta haña mihó evaluashon i klasifikashon.
Transparensia: Pa medio di e karchi di skor klarito, klientenan por mira kon bo empresa ta skor riba diferente tema. Esaki ta duna konfiansa.
Wisio independiente: Sertifikashon ta duna e konfirmashon ku bo empresa ta kumpli ku standartenan sostenibel internashonal.
Registrá bo empresa
Registrá bo empresa òf organisashon direktamente akinan pa e Sertifikashon Blue Destination (i e Virus Aware Seal). Despues di bo registrashon Kámara di Komèrsio mas rápido posibel ta tuma kontakto ku bo.


text:
ORANJESTAD,Aruba
Permiti mi un espacio den boso prestigioso media.
Pa varios simanan caba tin algo ta molestia mi pero mi tawata duda si mi lo manda mi opinion prensa pa asina nos pueblo tambe por ta na altura kiko ta pasa y pakiko hopi mayor ja no ta of kier laga nan yiunan participa na festivalnan di carnaval. Mi a dicidi di manda mi opinion prensa pa motibo cu varios mayor no kier bisa nada door cu e ta un festival di mucha, pero e ta keda den mi opinion un competencia y locual a pasa den e festival aki no por pasa mas.
Den luna di januari tawata tin un bunita festival di Calypso & Roadmarch pre infantil, infantil y hubenil den Carnival Village y un conocir dimi a laga su yiu participa. Pa prome ami ta pensa tin biaha pakiko e festival aki ta existi paso di baina e canticanan di mucha ta wordo toka. Den mi opinion esey ta plaka perdi pa e mayornan.
Dia di festival mes tin varios punto cu ami como musico ta wak cu por a bay miho, por ehempel mi tawata puntra mi mes si a aplika regla. Tawata tin un cantica plagiaat y a cay den finalista, ki strafpuntennan a wordo duna? Of stafpunten tawata hopi abou?y asina tin hopi mas pregunta.
Pero e duda di mas grandi tawata ora e mayornan ta puntra pa scoringsheet y mester a warda simannan pa e scoringsheet paso comishon y SMAC ta bezig cu tumberito. Y ma kere tur cos a bay digital? Ta un click bo mester pa por hasi un uitdraai of hasi un meeting di evaluacion pa asina por duna oportunidad pa tur hende por duna nan opinion. Asina ki ta crea duda serca mayornan.
Despues cu a haya e scoringsheet tur mayor por a ripara un fout grandi cu a wordo hasi. A conta den e score final costume tambe. Den niun festival di canto un costume no por tin mesun peso cu e voz, articulacion etc y mi no ta kere esaki a wordo palabra prome. Esey kiermen cu den pre final e finalistanan no ta manera a wordo saca y den infantil e ganador ni e finalistanan no ta bon saca. Ken a controla esaki? Tawata tin un presidente di hurado of un persona di SMAC pa controla? Esaki Smac ta haya husto? Den un festival di mucha ta hasi esaki ? Esaki nos kier sinja nos muchanan? Tur hende por hasi fout, pero e grandesa ta ora bo admiti bo fout, rectifica y enfrenta cosnan cu no a bay mucho bon. Mi ta spera cu otro anja por bay miho y cu ainda tin mayornan cu lo laga nan yiunan participa paso un festival semper mester keda husto.
Mi ta haya husto cu pueblo sa kiko ta pasa y despues no ta puntra pakiko mayornan ta pensa 2 biaha prome cu manda nan yiu un festival.
Y asina nos carnaval ta cabando.
Esaki ta un opinion Publico , datos ta conoci na mesa di redaccion